**Sjajna prilika za stjecanje iskustva – filmski festival**

***Pozivaju se studentice i studenti da se priključe timu i Međunarodnom studentskom filmskom festivalu (STIFF) koji je ove godine u jubilarnom 10. izdanju!***

🎬 ŽIRIranje, fotkanje, hostanje, najavljivanje, i još puno toga u volonterskom programu STIFF-a, odlična je prilika za stjecanje iskustva, sklapanje poznanstava i dobru zabavu!

🎬 Studentice i studenti, ispunite prijavnicu i postanite dio STIFF tima!

STIFF traži kreativne, poduzetne i vrijedne studentice i studente koji će postati dio tima jubilarnog **10. izdanja Međunarodnog studentskog filmskog festivala**. Prilika je to za stjecanje iskustva u organizaciji kulturnih sadržaja, radu na društvenim mrežama i odnosima s javnošću, dizajnu, prevođenju, fotografiranju, radu u kinu i galeriji, a zaprimaju se prijave i za filmski **ŽIRI**!

**Naime, i ove se godine slaže žiri koji radi u timovima - jedan za igrani, jedan za dokumentarni te jedan za animirani film. Svaki tim sastoji se od 3 člana: etablirani filmski autor/autorica, mladi redatelj/redateljica te student/studentica.**

Takvom strukturom timova želimo omogućiti studenticama i studentima učenje od profesionalaca kao aktivnih članova žirija, ali i spajanje hrvatskih profesionalca s mladim autorima iz inozemstva, potičući suradnju, umrežavanje i razmjenu ideja.

Detaljnije informacije sadrže pojedinačni opisi poslova različitih volonterskih pozicija, a za prijavu je potrebno ispuniti online obrazac.

*Neka baš STIFF bude tvoja sjajna prilika za stjecanje iskustva!*

**Rok prijave: 15.10.2023.**

*Međunarodni studentski filmski festival (STIFF) prvi je hrvatski međunarodni festival posvećen isključivo studentskom i debitantskom filmu. Pokrenut 2014. godine u produkciji Filmaktiva i Studentskog kulturnog centra Sveučilišta u Rijeci, odvija se u riječkom Art-kinu. Ovogodišnje 10. izdanje održat će se od 22. do 26. studenog 2023.*

**Poveznice:**

[PRIJAVNI OBRAZAC](https://forms.office.com/e/TK1QRH9GBU) za žiri

[PRIJAVNI OBRAZAC](https://forms.office.com/e/zyeQxffDsU) za sve ostale volonterske kategorije

[OPISI poslova](https://uniri-my.sharepoint.com/personal/jana_azic_uniri_hr/_layouts/15/onedrive.aspx?id=%2Fpersonal%2Fjana%5Fazic%5Funiri%5Fhr%2FDocuments%2Fskc%2FSTIFF%202023%2FOpisi%20poslova%5FSTIFF%20volonterski%20timovi%202023%2Epdf&parent=%2Fpersonal%2Fjana%5Fazic%5Funiri%5Fhr%2FDocuments%2Fskc%2FSTIFF%202023&ga=1)

* objave na [Filmaktiv](https://filmaktiv.org/2023/10/volontiraj-na-10-stiff-u-6279/) / [SKC mrežnim stranicama](https://www.skc.uniri.hr/volontiraj-na-10-stiff-u/)
* [FB](https://www.facebook.com/stiff.rijeka), [IG](https://www.instagram.com/stiff_filmfest/?img_index=1)

Hvala na podršci!

[Studentski kulturni centar Sveučilišta u Rijeci](http://www.skc.uniri.hr/)